เรื่องร้องเรียน (ความปลอดภัย,ถนน,ร้องเรียน) วันที่ 2023-08-25 06:30:10 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033682

ขอให้ตรวจสอบการก่อสร้างอาคารผิดแบบ บริเวณ อพาร์ทเม้นท์.... ถนนบางแค ซอย 10 แขวงบางแค เขตบางแค กรุงเทพมหานคร จุดสังเกต อยู่ใกล้สำนักงานเขตบางแค ประมาณ 1 กิโลเมตร และอยู่ฝั่งตรงข้ามธนาคารไทยพาณิชย์ สาขาท่าเกษตรบางแค ระยะทางประมาณไม่เกิน 300 เมตร ลักษณะเป็นอพาร์ทเม้นท์ 6 ชั้น ทาสีขาวครีม ซึ่งใช้งานอยู่อาศัย 5 ชั้น อพาร์ทเม้นท์ดังกล่าวไม่มีลิฟต์และทางหนีไฟ ส่วนชั้นที่ 6 ลักษณะเป็นดาดฟ้าปิดทึบ ผู้ขออนุญาตการก่อสร้าง (ทราบชื่อและนามสกุล) ปัจจุบันอพาร์ทเม้นท์ดังกล่าวจดทะเบียนนิติบุคคลในนาม บริษัท ตันศิริอพาร์ทเม้นท์ จำกัด ซึ่งผู้ขออนุญาตการก่อสร้างถือหุ้นประมาณ 12 เปอร์เซ็นต์ บริษัทดังกล่าวจดทะเบียนนิติบุคคลประมาณปี 2544 ซึ่งในการขออนุญาตการสร้างนั้นมีการขออนุญาตก่อสร้างเพียงแค่ 4 ชั้น แต่ในความเป็นจริงมีการก่อสร้างถึง 6 ชั้น ซึ่งอาคารดังกล่าวดำเนินการก่อสร้างเมื่อประมาณ 20 ปีที่ผ่านมา ปัจจุบันแล้วเสร็จมาเป็นระยะเวลานาน และมีผู้เช่าพักอาศัยอยู่เป็นจำนวนมาก ซึ่งผู้ร้องเห็นว่าเป็นสิ่งที่ผิดกฎหมายตามพระราชบัญญัติควบคุมอาคาร พ.ศ. 2522 เบื้องต้นทางผู้ร้องมีการแจ้งเรื่องทั้งสิ้นจำนวน 2 ครั้ง ได้แก่ ครั้งที่ 1 ประมาณปี 2554-2555 โดยแจ้งผ่านทางสำนักงานเขตบางแค มีเจ้าหน้าที่ฝ่ายโยธาลงพื้นที่ตรวจสอบ แต่ไม่ได้รับการดำเนินการใดๆ ครั้งที่ 2 เมื่อวันที่ 8 มิถุนายน 2566 โดยแจ้งผ่านทางแอปพลิเคชันกรุงเทพโปร่งใส ปัจจุบันเรื่องอยู่ระหว่างการดำเนินการในขั้นตอนการตรวจสอบของฝ่ายโยธา ของสำนักงานเขตบางแค ประกอบกับผู้ร้องแจ้งว่า อาคารดังกล่าวอาจมีการหลีกเลี่ยงชำระภาษี จึงประสงค์ให้หน่วยงานที่เกี่ยวข้องดำเนินการตรวจสอบการก่อสร้างอาคารผิดแบบโดยไม่ได้รับอนุญาตดังกล่าว ถ้าหากการก่อสร้างดังกล่าว มีความผิดตามกฎหมายจริง ควรมีการดำเนินการให้ถูกต้องตามกฎหมายตามพระราชบัญญัติควบคุมอาคาร พ.ศ. 2522 ต่อไป // เบื้องต้นแจ้งให้ผู้ร้องทราบว่า วันที่ 17 สิงหาคม 2566 กรุงเทพมหานคร โดยสำนักงานเขตบางแค ฝ่ายโยธา ได้ตรวจสอบบริเวณดังกล่าวแล้ว อาคารที่ร้องเรียนตั้งอยู่บริเวณซอยบางแค 6 (ซอยดำรงค์) ถนนบางแค แขวงบางแค เขตบางแค กรุงเทพมหานคร สำนักการโยธาได้พิจารณาอนุญาตก่อสร้างอาคารชนิด ค.ส.ล. 5 ชั้น จำนวน 2 หลัง เมื่อปี พ.ศ. 2537 และชั้นดาดฟ้าได้มีการสร้างหลังคาเพิ่มเติม ฝ่ายโยธาจะดำเนินการให้อาคารดังกล่าวถูกต้องและเป็นไปตามขั้นตอนของกฎหมายควบคุมอาคารโดยเร็วที่สุดต่อไป // ผู้ร้องรับทราบ ซึ่งผู้ร้องแจ้งว่า เมื่อวันที่ 25 สิงหาคม 2566 ผู้ร้องพบว่า อาคารดังกล่าวไม่ได้มีการก่อสร้างบันไดหนีไฟแต่อย่างใด มีเพียงบันไดลงสองด้านอยู่บริเวณข้างตึก ถ้าหากเกิดเหตุเพลิงไหม้จะไม่มีทางออกให้แก่ผู้ประสบภัยเพราะประตูทางออกมีทางเดียว จึงมีความประสงค์ให้ดำเนินการตรวจสอบและแก้ไขปัญหาอีกครั้ง เพื่อความปลอดภัยของประชาชนต่อไป  


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata